Saya mau tau Pendakwaan ICTY dari Milan Milutinović. Jelaskan dalam bahasa melayu

Selepas tamat tempoh jawatan Presiden beliau, Milutinović menyerah diri kepada Pengadilan Penjenayahan Antarabangsa bagi bekas Yugoslavia (ICTY) pada tahun 2003. Beliau dibicara atas dakwaan penjenayahan peperangan bersama dengan Nikola Šainović dan Dragoljub Ojdanić.

Milutinović didakwa atas empat tuduhan: pembuangan negeri, pembunuhan sebagai jenayah menentang kemanusiaan, pembunuhan sebagai penyalahan undang-undang atau adat peperangan, dan "kelakuan tidak berperikemanusiaan lain-lain" semasa Peperangan di Kosovo. Tuduhan ini termasuk tanggungjawab terhadap pembunuhan secara besar-besaran di Račak, Bela Crkva, Mala Kruša dan Velika Kruša, Đakovica, Padalište, Izbica, Dubadeva, Mbrca, Vucitrn, Meja, Dubrava, Suva Reka, dan Kačanik, semasa tahun 1999.

Menurut pendakwaan ini, Milutinović bertanggung jawab peribadi sebagai Presiden Serbia, dengan kuasa terhadap beberapa institusi kerajaan. Beliau pernah menjadi seorang ahli Majlis Pertahanan Tertinggi Yugoslavia, oleh itu membuat keputusan untuk Tentera Yugoslavia. Beliau juga berkuasa untuk membubarkan Parlimen Serbia. Menurut dakwaan ini, semasa zaman peperangan kuasa de jurenya dilanjutkan kepada kuasa yang sepatutnya dimiliki oleh Parlimen pada zaman keamanan, termasuk pengawalan pada polis, di bawah Tentera pada masa itu. Dakwaan ini ditentang hebat oleh pihak peguam belaan Milutinović dan sesetengah peguam perlembagaan, disebabkan Perlembagaan 1990 ditulis dengan pandangan kemungkinan Serbia manjdai sebuah negeri yang berdaulat dan tunggal, atas peruntuhan Republik Persekutuan Sosialis Yugoslavia yang akan berlaku (akhirnya berlaku pada pertengahan tahun 1991). Dalam kenyataan, Serbia tidaklah berdaulat semasa itu, dan dibentuk sebagai sebahagian daripada Republik Persekutuan Yugoslavia di bawah Milošević, yang Presiden (Milošević) menjawat sebagai panglima tertinggi angkatan tentera. Tambahan pula, menurut pembelaan, Majlis Pertahanan Tertinggi tidak menggunakan kuasa terhadap tentera Yugoslavia, sama ada de jure ataupun de facto.

Penuduhan ICTY juga mendakwa bahawa Milutinović, sebagai Presiden Serbia, mempunyai pengaruh de facto terhadap Parlimen, Tentera, dan polis (Kementerian Hal-Ehwal Dalam Negeri).

Pada 26 Februari 2009, Milutinović terlepas daripada dakwaan penjenayahan peperangan. Mahkamah memutuskan bahawa Milutinović "tidak mempunyai kawalan secara langsung terhadap tentera Yugoslavia". Hakim Iain Bonomy menyalahkan Slobodan Milošević untuk penjenayahan yang dituduhan ini, dan mengatakan bahawa Milutinović ketika itu "bukan seorang yang penting dalam parti politik pemerintah."

Selepas pembebasannya Milutinović pulang menetap di Belgrade.